**A TrustLine Hungary Visszaélés Bejelentő Szolgáltató**

**Korlátolt Felelősségű Társaság**

**ADATKEZELÉSI TÁJÉKOZTATÓJA**

(a továbbiakban: “Tájékoztató”)

**Kisbajom, 2023. július 24.**

# AZ ADATKEZELŐ

1.1. A **TrustLine Hungary Visszaélés Bejelentő Szolgáltató Korlátolt Felelősségű Társaság** (a továbbiakban: “Adatkezelő” vagy “Szolgáltató”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

Adatkezelő megnevezése: **TrustLine Hungary Kft.**

Adatkezelő cégjegyzékszáma: **14-09-320258**

Adatkezelő adószáma: **32332944-2-14**

Adatkezelő székhelye: **7542 Kisbajom, Kossuth Lajos utca 111.**

Adatkezelő elektronikus címe: **info@trustlinehungary.hu**

Adatkezelő képviselője: **dr. Honti Bettina ügyvezető**

Adatvédelmi tisztviselő: **Ténainé Szaszák Veronika**

Adatvédelmi tisztviselő elérhetősége: **dpo@trustlinehungary.hu**

A www.trustlinehungary.hu URL alatt elérhető weboldalt (a továbbiakban: Weboldal) a TrustLine Hungary Kft. üzemelteti.

Jelen Tájékoztató tartalmazza az ezen weboldal keretén belül végzett szolgáltatások vonatkozásában a személyes adatok kezelésére vonatkozó szabályokat, valamint az adatkezelésre vonatkozó tájékoztatást.

A weboldal keretén belül nyújtott szolgáltatások igénybevételével a felhasználók elfogadják jelen Tájékoztató feltételeit.

Adatkezelő, magára nézve kötelezőnek ismeri el jelen Tájékoztató tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen Tájékoztatóban és a hatályos nemzeti jogszabályokban, valamint az Európai Unió jogi aktusaiban meghatározott elvárásoknak.

Adatkezelő elkötelezett ügyfelei és partnerei személyes adatainak védelmében, kiemelten fontosnak tartja ügyfelei információs önrendelkezési jogának tiszteletben tartását. Adatkezelő a személyes adatokat bizalmasan kezeli és megtesz minden olyan biztonsági, technikai és szervezési intézkedést, mely az adatok biztonságát garantálja.

Az Adatkezelő a személyes adatokat valamennyi hatályos, de elsősorban az alábbi jogszabályok előírásai szerint kezeli:

* információs önrendelkezési jogról és az információszabadságról szóló 2011. évi CXII. törvény (továbbiakban: „**Info. tv**.”);
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (továbbiakban: „**Rendelet**” vagy „**GDPR**”).

Az Adatkezelő a személyes adatokat bizalmasan kezeli, az adatok megőrzése érdekében megtesz minden, az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedést.

**1.2. Fogalmak**

Jelen Adatkezelési tájékoztató fogalmi rendszere megegyezik a Rendelet 4. cikkében meghatározott értelmező fogalommagyarázataival, illetve bizonyos pontokban kiegészítetten Infotv. 3. § értelmező rendelkezéseivel.

Amikor a jelen tájékoztató adatokról, vagy adatkezelésről rendelkezik, azon személyes adatokat, illetve ezek kezelését kell érteni.

# AZ EGYES ADATKEZELÉSEK

**2.1. Sütik (cookie-k) kezelése a weboldalon**

Az Adatkezelő a Weboldalán az ott feltüntett szolgáltatásainak fenntartása, fejlesztése, valamint a felhasználói élmény fokozása érdekében ún. sütiket (cookie-kat) használ.

A sütik a böngésző által a felhasználó eszközére helyezett, kisméretű szöveges azonosítást és információgyűjtést végző állományok. A süti egy egyedi számsorból áll, és elsősorban a weblapot letöltő számítógépek és egyéb eszközök megkülönböztetésére szolgál. A sütik többféle funkcióval rendelkeznek, többek között információt gyűjtenek, megjegyzik a felhasználói beállításokat, lehetőséget adnak a weboldal tulajdonosának a felhasználói szokások megismerésére a felhasználói élmény növelése érdekében.

***2.1.1. Milyen célokból használhatunk cookie-kat?***

A weboldalon az alábbi célokból használunk cookiekat:

1. a weboldal rendeltetésszerű és színvonalas működésének biztosítása,
2. a látogatottság mérése,
3. webanalitikák készítése, és annak elemzése, hogy a látogatók hogyan használják a weboldalt,
4. a weboldal által nyújtott szolgáltatások minőségének ellenőrzése és javítása,
5. a felhasználói élmény növelése,
6. online marketing,
7. oldalaink kezelésének megkönnyítése,
8. a rosszindulatú, weboldalunkat támadó látogatók beazonosítása stb.

***2.1.2. Milyen cookie-kat használ a weboldal?***

A weboldal által használt cookie-król részletes tájékoztatást a weboldal cookie kezelőjén keresztül adunk. A cookie-k által gyűjtött információkat a weboldal nem értékesíti, adja bérbe harmadik fél számára, kivéve azon szolgáltatások biztosításához szükséges mértékben, amely szolgáltatásokhoz az érintett ezen információt előzetesen és önkéntesen megadta.

***2.1.3. Az adatkezelések jogalapja***

A weboldal használatához nélkülözhetetlen cookie-kat a GDPR 6. cikk (1) bekezdés f) pontja szerinti jogos érdekünk alapján használjuk, a további cookie-k használatának jogalapja az érintett hozzájárulása, melyet a cookie kezelőn keresztül tud megadni.

***2.1.4. Hogyan ellenőrizheti és hogyan tudja kikapcsolnia a cookie-kat?***

A weboldal cookie kezelőjén túl minden modern böngésző engedélyezi a sütik beállításának a változtatását. A legtöbb böngésző alapértelmezettként automatikusan elfogadja a sütiket, de ezek általában megváltoztathatóak, hogy megakadályozza az automatikus elfogadást és minden alkalommal felajánlja a választás lehetőségét, hogy szeretne vagy nem sütiket engedélyezni. Mivel a sütik célja a weboldal használhatóságának és folyamatainak megkönnyítése vagy lehetővé tétele, a cookie-k alkalmazásának megakadályozása vagy törlése által előfordulhat, hogy a felhasználók nem lesznek képesek a weboldal funkcióinak teljes körű használatára, illetve, hogy a weboldal a tervezettől eltérően fog működni böngészőjében.

**2.2. Kommunikációval kapcsolatos adatkezelés**

Az Adatkezelő a kapcsolatot elsősorban elektronikus úton tartja a partnerekkel, ügyfelekkel, érdeklődőkkel, azonban levélben is bárki fordulhat hozzá kérdéseivel. Bárki felveheti az Adatkezelővel a kapcsolatot az info@trustlinehungary.hu e-mail címen vagy a www.trustlinehungary.hu weboldalon keresztül küldött üzenet formájában, legyen szó akár ajánlatkérésről, információ kérésről, technikai jellegű kérdésekről, vagy bármely egyéb témáról, vagy akár postai úton is. Az érintettel történő – bármely ügyhöz kapcsolódó - kommunikáció során az Adatkezelő az e- maileket és leveleket a jelen tájékoztatóban írtak szerint kezeli.

***2.2.1. Az adatkezelés célja***

Kommunikáció, válasz az érdeklődők megkereséseire. Az érintett által megadott adatokat kizárólag a vele folytatott kommunikáció, illetve az üzenetben foglaltakkal kapcsolatos ügyintézés érdekében kezeli az Adatkezelő. Az Adatkezelő a kapcsolatfelvételt bármely érintettel kizárólag már hatályban lévő szerződés teljesítéséhez kapcsolódóan, vagy egyéb jogszerű jogalappal kezdeményez, az adatvédelemre vonatkozó szabályok tiszteletben tartásával.

***2.2.2. Kezelt személyes adatok***

Név, e-mail cím, képviselt szervezet, postai levél esetén levelezési cím, valamint minden egyéb olyan információ, mely az érintett által kezdeményezett ügyben az érintett szerint lényeges.

***2.2.3. Az adatkezelés jogalapja***

A személyes adatok kezelésének jogalapja a Rendelet 6. cikk (1) bekezdés b) pontja, tehát az adatkezelés olyan szerződés (kötelem) teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges. Az Adatkezelő úgy tekinti, hogy az érintettekkel folyatott kommunikáció egy később megkötendő szerződéshez (megállapodáshoz) kapcsolódó előzetes adatkezelés, vagy egy már megkötött szerződéshez kapcsolódó adatkezelés. Ezen felül a Rendelet 6. cikk (1) bekezdés f) pontja (jogos érdek) is jogalapot ad az Adatkezelőnek az adatkezelésre. Az Adatkezelő jogos érdeke, hogy amennyiben megkeresik valamilyen ügyben, akkor válaszadáshoz szükséges személyes adatokat kezelje.

***2.2.4. Személyes adatok forrása***

Az érintett. Mivel az érintett a személyes adatok forrása, ezért a kezelt adatok körének esetleges változásáról azok felvételekor, közvetlenül ad tájékoztatást részére az Adatkezelő.

***2.2.5. Rendelkezésre bocsátott személyes adatok címzettjei***

A személyes adatokat az Adatkezelő kizárólag azon munkavállalói jogosultak kezelni, akiknek az érintett által küldött üzenethez, vagy az az alapján szükséges ügyintézéshez kapcsolódóan javaslattételi vagy döntési jogosultsággal rendelkeznek.

***2.2.6. Személyes adatok kezelésének időtartama***

Amennyiben bármilyen jellegű szerződés (kötelem) jön létre az Adatkezelő és az érintett között, a kommunikáció során tudomására jutott személyes adatokat az Adatkezelő az adott szerződéshez kapcsolódóan kezeli, a vonatkozó adatkezelési tájékoztató szerint. Amennyiben a szerződéskötést megelőző adatkezelést követően nem jön létre szerződés az Adatkezelő és az érintett között, avagy a kommunikáció nem valamely szerződéshez kapcsolódik és a kommunikációnak semmilyen jövőbeli joghatása nem lehet, a kommunikáció során tudomására jutott személyes adatokat az Adatkezelő a kommunikáció végleges lezárultáig kezeli.

***2.2.7. Személyes adatok szolgáltatása***

A személyes adatok megadása az üzenet megválaszolásának, és így az érintett és az Adatkezelő közötti kommunikáció feltétele.

**2.3. Szerződések teljesítésével kapcsolatos adatkezelés és a kapcsolattartói adatok kezelése**

Az Adatkezelő tevékenysége során szerződéseket köt más jogalanyokkal. Abban az esetben, ha az Adatkezelő természetes személlyel, egyéni vállalkozóval köt szerződést, ezen személy azonosításához és a vele való kapcsolattartáshoz szükséges, valamint a szerződés teljesítéséhez kapcsolódó egyéb személyes adatokat kezeli. Amennyiben az Adatkezelő jogi személyekkel köt szerződést, abban az esetben szükséges a partner kapcsolattartója adatainak a kezelése annak érdekében, hogy az együttműködés során, illetve az együttműködés folyamatos fenntartása és elmélyítése érdekében a felek egymással kapcsolatot tudjanak tartani.

***2.3.1. Adatkezelés célja***

Az adatkezelés célja az Adatkezelő és a szerződő partner által kötött szerződés megkötése és teljesítése, ideértve a szerződéssel kapcsolatos kapcsolattartást is, ezen keresztül üzleti kapcsolat kialakítása és fenntartása.

***2.3.2. Kezelt személyes adatok***

Tekintettel arra, hogy az egyéni vállalkozó természetes szermélynek minősül, a vele és a természetes személlyel történő szerződéskötés esetén a személyes adatok forrása az érintett, így a kezelt személyes adatok pontos köréről végleges tájékoztatást a szerződés megkötésekor ad az Adatkezelő.

Általánosságban természetes személy, egyéni vállalkozó szerződő fél esetén az alábbi adatok kezelésére kerül sor:

* 1. név, (azonosítás)
  2. anyja neve, (azonosítás)
  3. születési hely, idő, (azonosítás)
  4. lakcím, (kapcsolat)
  5. egyéni vállalkozó esetén székhely, (kapcsolat)
  6. telefonszám, (kapcsolat)
  7. e-mail, (kapcsolat)
  8. utalásos fizetés esetén: bankszámlaszám, számlavezető bank,
  9. amennyiben a megbízási díj kifizetése a közterhek levonását követően történik, ehhez szükséges a TAJ szám kezelése,
  10. visszterhesség esetén adóazonosító jel, egyéni vállalkozó esetén adószám,
  11. egyéni vállalkozó esetén nyilvántartási szám,
  12. egyéb, a szerződés teljesítéséhez feltétlenül szükséges adatok.

Jogi személy esetén a képviselő nevét, valamint a kapcsolattartó nevét, telefonszámát, e-mail címét és beosztását kezeli az Adatkezelő.

***2.3.3. Adatkezelés jogalapja***

Természetes személy: Rendelet 6. cikk (1) bekezdés b) pontja: szerződés teljesítése.

Amennyiben a kapcsolattartó az Adatkezelővel nem áll közvetlen szerződéses kapcsolatban, tehát az érintett a szerződő partner munkavállalója, vagy egyéb megbízottja, az adatkezelés jogalapja a Rendelet 6. cikk (1) bekezdés f) pontja alapján az Adatkezelő jogos érdeke.

Az Adatkezelő jogos érdeke az érintett által képviselt társasággal üzleti kapcsolat kialakítása és fenntartása, a létrejött szerződés minél hatékonyabb teljesítése érdekében. A kapcsolattartásra tehát a gazdasági együttműködés kialakítása, valamint a szervezetek között létrejövő szerződés(ek) teljesítése érdekében van szükség. Az érintett személyes adatait erre vonatkozó jogalap nélkül más célból az Adatkezelő nem kezeli.

***2.3.4. Személyes adatok forrása***

Amennyiben az Adatkezelő természetes személlyel, egyéni vállalkozóval szerződik, a személyes adatok forrása az érintett. Ilyen esetben a kezelt adatok körének esetleges változásáról azok felvételekor, közvetlenül ad tájékoztatást az Adatkezelő. Jogi személlyel történő szerződéskötés esetén a kapcsolattartói adatok forrása a szerződő fél.

***2.3.5. Rendelkezésre bocsátott személyes adatok címzettjei***

A személyes adatokat az Adatkezelő kizárólag azon munkavállalói kezelik, akiknek ez munkaköri feladata.

***2.3.6. Személyes adatok kezelésének időtartama***

Az érintettek személyes adatait az Adatkezelő a szerződés teljesítését követően a Ptk.-ban meghatározott általános elévülési idő lejártáig kezeli, azzal, hogy a szerződést, amennyiben az a könyvviteli elszámolást közvetlenül és közvetetten alátámasztó számviteli bizonylatnak minősül, az Adatkezelő a számvitelről szóló 2000. évi C. törvény 169. § (2) bekezdése szerint legalább 8 évig köteles olvasható formában, a könyvelési feljegyzések hivatkozása alapján visszakereshető módon megőrizni. A kapcsolattartói adatokat az Adatkezelő a jelen tájékoztatóban meghatározott kapcsolattartási célból nem kezeli a továbbiakban, amennyiben tájékoztatást kap arról, hogy a kapcsolattartó foglalkoztatási jogviszonya a szerződő partnernél megszűnt.

***2.3.7. Személyes adatok szolgáltatása***

A személyes adatok megadása kötelező a szerződés megkötéséhez, teljesítéséhez.

**2.4. Számlázással összefüggő adatkezelés**

Tájékoztatjuk Partnereinket, hogy TrustLine Hungary Kft. által használt a www.szamlazz.hu weboldalon elérhető online számlázóprogramot a KBOSS.HU Kft. fejleszti és üzemelteti.

***2.4.1. Az adatkezelés célja***

Az adatkezelés célja a számlák kiállítása és megőrzése az általános forgalmi adóról szóló 2007. évi CXXVII. törvény (Áfatv.) 159. § (1) és 169. §- ban, valamint a számvitelről szóló 2000. évi C. törvény 169. § (2) bekezdésében foglaltak szerint.

***2.4.2. Kezelt személyes adatok***

Az általános forgalmi adóról szóló 2007. évi CXXVII. törvény 169. §-ban (a továbbiakban: Áfatv.) meghatározott adatok, de természetes személy esetén legalább:

* 1. név,
  2. anyja neve,
  3. lakcím,
  4. számlázási cím,
  5. adószám,
  6. megvásárolt termék(ek) adatai..

***2.4.3. Adatkezelés jogalapja***

A számlák kiállítása során megvalósuló adatkezelés jogalapja a Rendelet 6. cikk (1) bekezdés c) pontja, vagyis jogszabályi kötelezettség teljesítése a fentiek szerint.

***2.4.4. Személyes adatok forrása***

Az érintett**.** Mivel az érintett a személyes adatok forrása, ezért a kezelt adatok körének esetleges változásáról azok felvételekor, közvetlenül ad tájékoztatást részére az Adatkezelő.

***2.4.5. Rendelkezésre bocsátott személyes adatok címzettjei***

A személyes adatokat az Adatkezelő kizárólag azon munkavállalói kezelik, akiknek a számlázással kapcsolatos ügyintézés a feladatkörébe tartozik.

***2.4.6. Személyes adatok kezelésének időtartama***

Az érintett személyes adatait az Adatkezelő a számvitelről szóló 2000. évi C. törvény 169. § (2) bekezdés szerint a kiállítástól számított legalább 8 évig kezeli.

***2.4.7. Személyes adatok szolgáltatása***

Valamennyi adat kezelése jogszabályon alapul és kötelező.

# AZ ÉRINTETTI JOGOK

**3.1. Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**3.2. Hozzájáruláson alapuló adatkezelések**

Amennyiben valamely adatkezelés jogalapja az érintett hozzájárulása, akkor jogosult bármikor a korábban az adatkezelésre adott hozzájárulását visszavonni. Fontos azonban tudnia, hogy a hozzájárulás visszavonása kizárólag azon adatokra vonatkozhat, amelyek kezelésének más jogalapja nincs. Amennyiben az érintett személyes adatok kezelésének más jogalapja nincs, abban az esetben a hozzájárulás visszavonását követően a személyes adatokat az Adatkezelő véglegesen és visszaállíthatatlanul törli. A hozzájárulás visszavonása a Rendelet alapján a visszavonás előtt a hozzájárulás alapján végrehajtott adatkezelés jogszerűségét nem érinti.

**3.3. Hozzáférési jog**

Az érintettet kérelmére az Adatkezelő bármikor tájékoztatást nyújt arról, hogy az érintett személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett tájékoztatást kap továbbá azon jogáról, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül az érintettől gyűjtötte az Adatkezelő, úgy az adatok forrására vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**3.4. Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését. Az adat helyesbítésének (módosításának) kérése esetén a módosítani kért adat valóságát az érintettnek szükséges alátámasztania, valamint az érintettnek szükséges igazolnia azt is, hogy valóban az arra jogosult személy kéri az adat módosítását. Az Adatkezelő csak így tudja megítélni azt, hogy az új adat valós-e, és ha igen, akkor módosíthatja-e a korábbi adatot. Az Adatkezelő felhívja tovább a figyelmet arra, hogy a személyes adataiban bekövetkezett változást az érintett mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

**3.5. Törléshez való jog**

Az érintett kérésére az Adatkezelő indokolatlan késedelem nélkül köteles törölni az érintettre vonatkozó személyes adatokat, ha az alábbi indokok valamelyike fennáll:

1. az Adatkezelőnek a személyes adatokra már nincs szüksége abból a célból, amelyből azokat gyűjtötte vagy más módon kezelte;
2. hozzájáruláson alapuló adatkezelés esetén az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
4. a személyes adatokat az Adatkezelő jogellenesen kezeli;
5. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**3.6. Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

**3.7. Tiltakozáshoz való jog**

Amennyiben a személyes adatok kezelésének az Adatkezelő jogos érdeke (Rendelet 6. cikk (1) bekezdés f) pont) a jogalapja, vagy az adatkezelés az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés

1. pont) úgy az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Ha az érintett személyes adatait az Adatkezelő közvetlen üzletszerzés (tehát például tájékoztató levelek küldése) érdekében kezeli, jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**3.8. Érdekmérlegelési teszt**

Amennyiben a személyes adatok kezelésének jogalapja az adatkezelő vagy harmadik személy Rendelet 6. cikk (1) bekezdés f) pontja szerinti jogos érdeke, a (47) preambulum bekezdés és az 5. cikk (2) bekezdése alapján írásos „érdekmérlegelési tesztet” készítünk, melyet az info@trustlinehungary.hu e- mail címre írt levelével az érintett kikérhet.

**3.9. Adathordozhatósághoz való jog**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelőnek továbbítsa, ha:

* 1. az adatkezelés az érintett hozzájárulásán, vagy a Rendelet 6. cikk (1) bekezdésének b) pontja szerinti szerződésen alapul; és
  2. az adatkezelés automatizált módon történik.

**3.10. Az érintetti jogok gyakorlása**

Az érintett a fenti jogait a **dpo@wtrustlinehungary.hu** címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedéseinkről az Adatkezelő a beérkezésétől számított 30 napon belül tájékoztatja az érintettet. Amennyiben a kérelmet az Adatkezelőnek nem áll módjában teljesíteni, úgy 30 napon belül tájékoztatja az érintettet a megtagadás okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

# JOGORVOSLAT

**4.1. Bírósági út**

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusaiban meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy az Adatkezelő székhelye szerinti törvényszék (Kaposvári Törvényszék) előtt is megindítható.

**4.2. Nemzeti Adatbédelmi és Információszabadság Hatóság**

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve, hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni: Nemzeti Adatvédelmi és Információszabadság Hatóság (NAIH) , Postacím: 1363 Budapest, Pf.: 9., cím: 1055 Budapest, Falk Miksa utca 9-11., e-mail: [ugyfelszolgalat@naih.hu](mailto:ugyfelszolgalat@naih.hu).

# ADATFELDOLGOZÓ

**5.1. Az Adatkezelő az alábbi szolgáltató szolgáltatásait veszi igénybe:**

Szolgáltató tájékoztatja az érintetteket, hogy az elektronikus úton történő kommunikációs felületének (e-mail üzenetek) tárhelyszolgáltatását a Do Média Korlátolt Felelősségű Társaság (székhely: 2500 Esztergom, Kossuth Lajos utca 54. 4., cégjegyzékszám: 11 09 016434, e-mail: hello@domdom.hu) biztosítja.

Az adatfeldolgozó az érintett személyes adatait kizárólag az Adatkezelő által meghatározott és szerződésben rögzített célból, az Adatkezelő utasításai szerint kezelheti, az adatkezelés tekintetében önálló döntési jogosultsága nincs. Az adatfeldolgozó titoktartási kötelezettséget és szerződéses garanciát vállalt a feladatai teljesítése közben megismert személyes adatok megőrzésére vonatkozóan.

# EGYÉB RENDELKEZÉSEK

# 6.1. Az Adatkezelő a személyes adatokat nem továbbítja harmadik országba vagy nemzetközi szervezethez.

# 6.2. Automatizált döntéshozatal és profilalkotás nem történik az adatkezelés során.

# 6.3. A Foglalkoztató köteles valamennyi foglalkoztatottja, szerződéses partnere, ill. egyéb a 2023. évi XXV. törvény 20. § (2)-(3) bekezdése alapján bejelentésre jogosult személy részére ismertetni a jelen Adatkezelési tájékoztatóban foglaltakat.

# 6.4. Amennyiben jelen Adatkezelési tájékoztató hatálybalépését követően jogszabályváltozás folytán jelen szabályzat valamely rendlekezése a hatályos jogszabályok rendelkezéseivel nem áll többé összhangban, akkor az érintett rendelkezés helyébe minden külön rendelkezés nélkül a hatályos jogszabályi rendelkezés lép.